เอสแอนด์พี รุกธุรกิจจัดเลี้ยงตั้งเป้ารายได้โต 12%
เอสแอนด์พีรุกธุรกิจจัดเลี้ยง หวังสร้างแบรนด์ เคเธอร์แมน นำทุกแบรนด์ในเครือเข้าถึงลูกค้า
17 ก.พ. 2553

เอสแอนด์พีรุกธุรกิจจัดเลี้ยง หวังสร้างแบรนด์ เคเธอร์แมน นำทุกแบรนด์ในเครือเข้าถึงลูกค้า
นางพิมพิศา ศิลาอ่อน ผู้บริหาร เอสแอนด์พี ซินดิเคท กล่าวว่า ธุรกิจจัดเลี้ยงไม่ได้รับผลกระทบจากการเมืองมากนัก เนื่องจากการจัดเลี้ยงเป็นเรื่องที่ต้องวางแผนล่วงหน้า ในปีนี้ บริษัทจึงตั้งเป้ารุกธุรกิจจัดเลี้ยงในเครือ ภายใต้ชื่อ เคเธอร์แมน อย่างต่อเนื่อง โดยจะเน้นกลุ่มลูกค้าองค์กร โดยเฉพาะบริษัทมหาชนเป็นหลัก ตั้งเป้ารายได้เติบโต 12% จาก 50 ล้านบาทในปีที่ผ่านมา
นอกจากนี้ ธุรกิจเคเธอร์แมน ยังเป็นตัวกลางในการนำแบรนด์สินค้าอาหารในเครือเอสแอนด์พีไปสู่ผู้บริโภค เนื่องจากลูกค้าสามารถเลือกสินค้าอาหารในเครือเอสแอนด์พีได้ทุกร้าน อาทิ ภัทรา พาทิโอ วานิลลา และมังกรทอง ซึ่งถือว่าเป็นการให้บริการแบบครบวงจรและสร้างการรับรู้ในทุกแบรนด์ของเอสแอนด์พีอีกทางหนึ่งด้วยปัจจุบันธุรกิจจัดเลี้ยงมีมูลค่าตลาดประมาณ 300-500 ล้านบาท และมีคู่แข่งรายหลักประมาณ 4-5 ราย โดยเคเธอร์แมนมีส่วนแบ่งตลาดประมาณ 20% และในปีหน้าคาดว่าจะสามารถเพิ่มยอดขายได้ถึง 100 ล้านบาท จากการขยายกลุ่มลูกค้าอย่างต่อเนื่องและความให้บริการแบบครบวงจรโดยอาศัยศักยภาพของเครือเอสแอนด์พีที่มีโรงงานอาหารและเบเกอรีรองรับ